[bookmark: _rsc3ld6e3ui4]Notă informativă
privind rezultatele sondajului de identificare a priorităților locale
În perioada 26-30 iunie 2026 în localitatea Corlăteni, a fost desfășurat un sondaj în rândul locuitorilor, cu scopul de a identifica principalele probleme și priorități locale care necesită atenție în perioada următoare.
Sondajul a fost realizat prin distribuirea chestionarelor prin două metode: chestionar online și chestionar distribuit către locuitori în format fizic/pe hârtie.
Chestionarul a oferit locuitorilor posibilitatea să indice o problemă prioritară pe care o consideră cea mai importantă pentru localitate din opțiunile indicate, dar și să formuleze o altă prioritate conform nevoilor proprii.
[bookmark: _pxog3gk6hcj2]1. Numărul total de chestionare completate
În urma procesului de colectare, au fost completate de către cetățeni 350 de chestionare, dintre care 204 în format online și 146 în format pe hârtie. Acest număr reflectă participarea locuitorilor la procesul de consultare și oferă o bază importantă pentru înțelegerea priorităților comunității.
[bookmark: _vhrnvmj9a769]2. Principalele priorități indicate de locuitori
În baza chestionarelor completate, locuitorii au indicat următoarele priorități principale:
1. Construcția sistemului de canalizare (magistrala/stația de epurare) – 224 răspunsuri
2. Reparația și întreținerea drumurilor locale – 68 răspunsuri
3. Modernizarea platformelor de depozitare a deșeurilor – 31 răspunsuri
4. Modernizarea și extinderea sistemului de aprovizionare cu apă potabilă – 23 răspunsuri
5. Altă problemă – 4 răspunsuri
Cele mai multe răspunsuri au vizat Construcția sistemului de canalizare (magistrala/stația de epurare) care a acumulat 224 de răspunsuri, ceea ce arată că această problemă este percepută de locuitori ca fiind una dintre cele mai prioritare pentru comunitate. Pe locul 2 este clasată prioritatea Reparația și întreținerea drumurilor locale: cu 68 de voturi ale cetățenilor.
[bookmark: _vv6s9zrbddag]3. Observații și sugestii din partea locuitorilor
Pe lângă alegerea priorităților principale, unii locuitori au formulat și comentarii sau sugestii suplimentare. Printre acestea se regăsesc:
· Modernizarea stadionului central din Corlăteni;
· Terenuri de joacă în cartierul Câmpul minunilor;

Aceste observații pot fi utile pentru autoritățile locale în procesul de planificare a intervențiilor viitoare și în pregătirea discuțiilor publice cu locuitorii.
[bookmark: _qa4ck92ce7fm]4. Concluzii
În baza rezultatelor sondajului, se recomandă ca prioritățile indicate de locuitori să fie examinate de către Primăria și Consiliul Local, precum și să fie adus la cunoștință în cadrul grupului de lucru comun, iar concluziile să fie integrate în planificarea acțiunilor de dezvoltare locală și în procesul de consultare privind amalgamarea voluntară.

